CELEX: C2006/224/37
Language: hu
Date: 2006-09-16 00:00:00
Title: C-267/06. sz. ügy: A Bayerisches Verwaltungsgericht München által 2006. június 20-án benyújtott előzetes döntéshozatal iránti kérelem – Tadao Maruko kontra Versorgungsanstalt der deutschen Bühnen

16.9.2006   
            
            
               HU
            
            
               Az Európai Unió Hivatalos Lapja
            
            
               C 224/20
            
         A Bayerisches Verwaltungsgericht München által 2006. június 20-án benyújtott előzetes döntéshozatal iránti kérelem – Tadao Maruko kontra Versorgungsanstalt der deutschen Bühnen
   (C-267/06. sz. ügy)
   (2006/C 224/37)
   Az eljárás nyelve: német
   A kérdést előterjesztő bíróság
   Bayerisches Verwaltungsgericht München
   Az alapeljárás felei
   
      Felperes: Tadao Maruko
   
      Alperes: Versorgungsanstalt der deutschen Bühnen
   Az előzetes döntéshozatalra előterjesztett kérdések
   
               1)
            
            
               A foglalkoztatás és a munkavégzés során alkalmazott egyenlő bánásmód általános kereteinek létrehozásáról szóló, 2000. november 27-i 2000/78/EK tanácsi irányelv (1) 3. cikkének (3) bekezdése értelmében az állami rendszerrel egyenrangú egyéb rendszernek minősül-e valamely foglalkozási ág kötelező ellátást nyújtó rendszere – mint amilyen a Versorgungsanstalt der deutschen Bühnen (a német színházak ellátóintézménye)?
            
         
               2)
            
            
               A 2000/78/EK irányelv 3. cikke (1) bekezdésének c) pontja értelmében vett díjazásnak minősülnek-e valamely foglalkozási ág kötelező ellátóintézménye által a túlélő hozzátartozók számára özvegyi nyugdíj formájában teljesített kifizetések?
            
         
               3)
            
            
               A 2000/78/EK irányelv 1. cikkével – 2. cikke (2) bekezdésének a) pontjával összefüggésben – ellentétesek-e a jelen ügyben szereplőhöz hasonló, kiegészítő ellátásokat nyújtó rendszer rendelkezései, amelyek alapján a törvényes élettárs [azonos nemű] élettársának halála után nem kapja meg azokat a túlélő hozzátartozónak járó ellátásokat, amelyeket a házastárs megkap, holott formálisan ugyanolyan, életre szólóan kötött gondoskodási és támogatási közösségben él, mint a házastársak?
            
         
               4)
            
            
               A fenti kérdésekre adott igenlő válasz esetén: megengedhető-e a szexuális irányultságon alapuló hátrányos megkülönböztetés az irányelv (22) preambulumbekezdése alapján?
            
         
               5)
            
            
               A túlélő hozzátartozók számára nyújtott ellátás a C-262/88. sz. Barber- ügyben hozott ítéletre tekintettel az 1990. május 17-ét követő időszakra korlátozódna-e?
            
         
      (1)  HL L 303., 2000.12.2., 16. o.; magyar nyelvű különkiadás 5. fejezet, 4. kötet, 79. o.